
PREDBEŽNÁ INFORMÁCIA
(podľa § 9 zákona č. 400/2015 Z. z. o tvorbe právnych predpisov 
a o Zbierke zákonov Slovenskej republiky a o zmene a doplnení niektorých zákonov)
1. Pripravovaný právny predpis:
Návrh vyhlášky Ministerstva dopravy Slovenskej republiky, ktorou sa mení a dopĺňa vyhláška Ministerstva dopravy, výstavby a regionálneho rozvoja Slovenskej republiky č. 284/2013 Z. z. o podrobnostiach o výške poskytovanej podpory zo Štátneho fondu rozvoja bývania, o všeobecných podmienkach poskytnutia podpory a o obsahu žiadosti v znení neskorších predpisov.
2. Základné ciele návrhu:
Návrhom vyhlášky sa upravujú podrobnosti o výške podpory - maximálna výška úveru takmer na všetky účely podpory, reflektujúc na vývoj cien stavebných prác a stavebných materiálov spotrebovaných v stavebníctve v predchádzajúcom období, ktoré majú vplyv na zvýšenie nákladov na realizáciu stavieb.
Navrhovaná vyhláška obsahuje aj ďalšie legislatívno-technické úpravy súvisiace s aplikačnou praxou.
3. Zhodnotenie súčasného stavu:
Vyhláška č. 284/2013 Z. z. je vykonávacím predpisom zákona č. 150/2013 Z. z. o Štátnom fonde rozvoja bývania v znení neskorších predpisov a upravuje výšky podpory pre jednotlivé účely podpory a podrobnosti o obsahu žiadosti o poskytnutie podpory vrátane preukazovania splnenia podmienok pre poskytnutie podpory, ktoré sú prílohou žiadosti. 
4. Spôsob zapojenia verejnosti do prípravy právneho predpisu:
Verejnosť sa môže do prípravy návrhu vyhlášky zapojiť formou zasielania podnetov, či návrhov v intenciách vecného zamerania podľa bodu 2.

Kontaktné údaje:
Ministerstvo dopravy SR
Námestie slobody č. 6 
P.O.BOX 100
[bookmark: _GoBack]810 05 Bratislava
Slovenská republika

e-mail: jana.cernanska@mindop.sk, veronika.rehakova@mindop.sk 

5. Predpokladaný termín začatia pripomienkového konania:
november 2026

V Bratislave, 9.októbra 2026


